Ahellil 139 

1 N umeqran n imeddahen. Ahellil n Dawed. 

A Yellu etfurred-ay u tessned-ay. 

2 Tessned aid ad qqimey u aid ad beddey. 

Si leb^ed tettadfed axemmem inu. 

3 Aid ad ugirey u aid ad ttsey, tet^ussid-ay. 
yer-k lexber s ibriden inu ga£. 

4 Xatrac, zzat wara ay-d-yerg wawal seg imi, cek a Yellu, 
tezrid gaz ah ad iniy. 

5 Jhecred-ay-d s deffer u s zzat, jemla. 

U yizag ufus nn-ek fella. 

6 Tmussni aya nn-ek tetheyyar nezzeh, ur nedjimey a' tettfey; 
tuli fella labas di le^la. 

7 Bac ad ba^sdey f rruh nn-ek mani ad e^niy, 
u seg udem n-ek, mani tarewla. 

8 Ma uliy yer ujenna acek-afey din. 

Ma tekkiy di lemqam n inemmitta, ha cek-aydin din. 

9 Ma ttfey afriwen n tfukt si lefjer, 
u ad yliy id-s yadi si lebher. 

10 Din gana, fus nn-ek a'y-issgur. 

U fus n-ek afusi a' y-ittef. 

11 Ma nniy : a' y-jellent tallasin, 

si tallast ay-d-innden, ad ddurint tfawatin. 

12 Embesseh itteywil fella-k lak d wallas, 

id yetbegges am wass ; am tallasin am tfawatin. 

13 D cek ay-ixelqen ammek lliy, 

dug ferrug n yemma cek ay-imeslen. 

14 A' cek-hemdey f lefrist inu i tigid tessebhar, 
lexdami nn-ek theyyarent, u tanefsit inu tezra. 

15 Lefrist inu zzat-k ur twaffer. 

Sima twaxelqey di temzirt n sserr, 
dug ferrug n tmurt tfessled-ay. 

16 U neg d idammen dug ^eddis n yemma, tittawin nn-ek zrint-ay. 
Zzat wal ad ibda wass amezwaru, 



ussan n tmeddurt inu ga£ di zzmam nn-ek hurid-hen. 

17 Axemmem nn-ek a Sid-i Rebbi yer-i i^ezz, fell-a yemyer 

18 Ma hesbey-t, a' t-afey f thebba n rrmel i^errem kter. 
Ttakiy, ttafey iman inu id-ek dima. 

19 A Rebbi lukan yir a' tenyed tarwa n cerr! 

Yya yessazalen idammen ad ba^^den fella. 

20 Ttutlayen fella-k u nessben, 
tjallan, s yism n Rebbi tkellahen, 
d nehni i k-illan d i^dawen ! 

21 Mammek a Yellu, ur nekkrey ca yya cek-inekkren, 

u mammek ur t^iffiy ca yya yellan fella-k tnekkaren ? 

22 Hih, d ankar i hen-nekkrey 
wellan-ay d i^dawen. 

23 Furr-ay a Rebbi, essen ul inu. 

Huzz-ay, essen axemmem inu ! 

24 Ma lliy f webrid i fuhen, 
esgur-ay f ebrid i ddumen ! 



Ahellil 90 


Hzallit n Musa, ennbi n Rebbi. 

1 A Sidi Rebbi, si Idjil yer Idjil u cek d amkan ani nedduray i 
yen-tellid. 

2 Zzat wala ad ilin idurar, u zzat wala a' txelqed hamurt d 
ddunit u cek dima d Rebbi. 

3 Heqqared : "wellat a tarwa n Adem", amma i hwe^^id 
l^ebd yer ucal. 

4 Xatrac elf isuggasen di hittawin n-ek am ass n wasennat 
i^eddan, am teqsirt n yid. 

5 Hettawid-hen, u t^eddan am turjit adeca idin, am lehcic : 

6 f tnezzayt yetgam u yetnewwar u tameddit yetlusu u 
yetyara. 

7 Ayucci n-ek yessuqqa-ney, zz^af n-ek yessexle^-aney. 

8 Hessbeyyned dnubat n-ey zzat-ek, u a netteffer iban di 
hfawet n wudem n-ek. 

9 Hih, ga£ ussan n-ey t^eddan dug yucci n-ek ameqran, u 
isuggasen n-ey am tnehhit ttuqqan. 

10 Nettedder seb^in n isuggasen, u ma negder tmanyin. U 
lexyar n-sen d lyelb d dderk, xatrac t^eddan s zzerb u a' nruh. 

11 Wi ssnen legder n uyucci n-ek ? hiwdi n-ey d tameqqrant 
am zz^af n-ek. 

12 Eslemd-any a' nehseb ussan n tmeddurt n-ey, bac a' 
nes^a hazergi dug ulawen. 

13 Aid melmi ayucci n-ek ? Wella-d a Yellu. Hinn f yexdimen 
n-ek. 

14 Esgawen-aney f tnezzayt s lehnant n-ek, u a' neslilu u a' 
nezha ussan n tmeddurt n-ey ga£. 

15 Sezha-ney f lehsab n wussan adeg ad-hessersed fella- 
ney edderk, d isuggasen adeg a nezra ag fuhen. 

16 Esbeyyen-d lexdami n-ek i yexdimen n-ek, d ccan n-ek i 
harwa n-sen. 

17 Hinn fella-ney a Sidi Rebbi n-ey. Serbeh Ixedmet a igin 
ifassen n-ey, Ixedmet a igin ifassen n-ey serbeh-it. 



Ahellil 63 


1 Ahellil n Dawed, yenna-t segga yella di ssehra n Yahuda. 

2 A Rebbi, cek d Rebbi inu, fella-k rezzuy, 

rruh inu yeffud-ic, lefrist inu etdiq-ic, di tmurt teqqur teqquccer, 
aman di-s wellic. 

3 Hih, dug emkan imqeddes ra£iy-d yer-k, 
bac ad ezrey legder nn-ek d ccan nn-ek. 

4 Lemlahet nn-ek teyla f tmeddurt, 
imi inu ad isebbeh s lhemd nn-ek. 

5 Amma, a' cek barkey deg ila inu ga£, 
s ism nn-ek ad refdey ifassen inu. 

6 Tanefsit inu terwa am di teca ddunt d dsem, 
iles inu s ezzhu a' k-ihellel. 

7 Di tassut inu iss-ek tmektiy, 

dug ammas n yid di-k txemmamey. 

8 Xatrac d am^awen inu i tellid, 

u seddu n tili n wafriwen nn-ek zehhiy. 

9 Rruh inu tennum iss-ek, 

fus nn-ek afusi yetsenned-ay. 

10 Yya yexsen a' y-efnan, 

yer ibatten n tmurt ad eh wan. 

11 Ad twanyen s ugestur, 

u ad ilin i wuccanen d amur. 

12 Embesseh agellid s tmullit n Rebbi ad yezha, 
u ga£ yya itjallan iss yer-sen d lefxer, 

xatrac yya yesserkusen a' sen twaqqnen imawen. 



Ahellil 61 


1 N umeqqran n imeddahen. Ahellil n Dawed ittuyennay s ssnitra. 

2 A Rebbi, essyed i ulayi inu, 
i tzallitt inu uc lbal. 

3 Tlayiy-ak-d si lqern n ddunit, 
segga ul inu ireddek di lhal. 

Yer wezru ye^layen f ye^dawen a' y-tawid. 

4 Hih, hellid-ay d ifri n trewla, 

di lburj igedren, deg wudem n we^daw iwe^^a fella. 

5 Xsey ad zedyey i dima di texxamt nn-ek, 

Ad dduriy seddu n wafer nn-ek. 

6 D cek, a Rebbi ig sseyden lwe^dat inu, 
tettuced-ay luratt am yya ittagwaden ism nn-ek. 

7 I wussan n ugellid erni ussan. 

Ad zzegren isuggwasen n tgelda nn-es, ur tuqqan. 

8 Zzat n Rebbi ad ittef i dima ! 

Eg rrehmet d tidet nn-ek t£ussant fella ! 

9 Amma, ad helley dima ism nn-ek, 

u ad ssemdayey awal i k-uciy kul ass. 



Ahellil 59 


1 N umeqran n imeddahen. Taynayt n Dawed f lehwa n "Ur treyyeb ca", 
yenna-t segga yenki Cawul ad gussen axxam n Dawed bac at-enyen. 

2 A Rebbi, seg egdawen inu fukk-ay, 
seg yya d-itnekkaren yer-i ehd-ay. 

3 Seg cerreyyen fukk-ay, 

si yya yessazzalen idammen sellek-ay. 

4 Ahen-ayen i nee ssyimen, irgazen gedren, fella mlaymen, 
a Yellu, bla ma ad igey dnub, u bla ma ad igey lyeltet. 

5 Tazzalen, u tessejjan iman nn-sen, 
bla ma igiy ccerr, aki-d yer-i, exzer. 

6 Cek a Yellu, a Rebbi, a yanezmar, Rebbi n ayet Israil, 
akker, a' tnakfed gag aya n lejnas, 

f lxayen acerri ur ceffeq ca xlas. 

7 Twellan-d tameddit, tnabahen am yidan, tennden dug filaj. 

8 Eslet i cerr i d-yetluffan seg imawen nn-sen, 
ilsawen nn-sen emdan tebbin, 

qqaren : " Wa ah a' yen-islen ? " 

9 Embesseh, cek a Yellu fella-sen etdessed, 
f lejnas aya gag testehzayed. 

10 Yer-k i ttaqaley, cek a legder inu, , 
xatrac a Rebbi inu, cek d taqligt inu, 

11 Rebbi yehla a' d-yas yer-i, 

ad yeg igdawen inu d lfurjet zzat-i. 

12 A Yellu la hen-neqq ca, 

bac agdud inu ur ahen-itettu ca. 

Embesseh, s legder nn-ek zegwed-ihen, 
a Sidi a taseddarit nn-ey (4&j^), yer tmurt enfed-ihen. 

13 Awalen n yimawen nn-sen d dnubat, 

ad twattfen di lmendaf n wetkebber nn-sen 
xatrac negglen u sserkusen . 

14 Suqqa-hen s uyucci nn-ek, ekkes-ihen, ur itqima lak d ict. 

Ammin a' tzer ddunit belli Rebbi yettef di tmurt n Israil si lqern yer 

lqern. 

15 Twellan-d tameddit, tnabahen am yidan, tennden dug filaj. 



16 Teglawan yadi d wawra, rezzun f lmakelt. 

Ma ur ufin ca tnusen s laz. 

17 U nec ad yenniy s legder nn-ek, 
ad zhiy f tnezzayt s rrehmet nn-ek. 

Xatrac cek i nec d taqli£t, u d amkan n tarewla dug ass yu^ren fella. 

18 I cek a legder inu, ad helley, 

xatrac Rebbi inu, d taqli^t inu, Rebbi yehla idi. 



Ahellil 56 


1 N umeqran n imeddahen. Taynayet n Dawed 

f lehwa n "Tadbirt i ssusmen di tmura i be^den". 
Yenna-t segga i tettfen ifilestiyyen di Jat. 

2 A Rebbi hinn fella, a hen thahan di yudan, 

ass yejmel, ttennden-d fella s uhareb d imenyan. 

3 Iyrimen inu ass yejmel thahan-ay, 
xatrac gerrmen yya y-itharaben s utkebber. 

4 Ass ani ad aggudey, 
fella-k tekley. 

5 Thellaley i Rebbi f awalen ag enna, 
fella-s t^ewwaley ur tagguadey, 
matta ah ay-ig l^ebd ? 

6 Ass yejmel, tzewwren tutlayt inu, 
txemmamen-ay kan f cerr. 

7 Tmejmalen fella, ssyimayen-ay, deffren lgerret inu, 
f yexf tazzalen-ay. 

8 Nakef-ihen f cerr nn-sen, 

s lyecc nn-ek a Rebbi sider yudan ay. 

9 Cek thesbed kem lxetrat i rewley, 
ejmel imettawen a iliy zzat-ek, 
acek tellid tketbed-hen. 

10 Ass gga ah acek-ettrey, 
i^dawen inu ad sexxren yer deffer, 

S yer-i ig we££a Rebbi. 

11 Thellaley i Rebbi f awalen ig enna, 
thellaley i Yellu f awalen nn-es. 

12 Matta ah ay-ig bnadem ? 

f Rebbi £ewwley, ur ttagguadey. 

13 A Rebbi fella lwe^dat a hent-ssemdey, 
timeyras bac a' k-iniy tanemmirt a k-hent-ucey, 

14 xatrac si tmettant i y-tmennged. 

Hih, sug snullef, idarren inu thefded, 

bac ad ugirey zzat-ek di tfawet n tmeddurt. 




Ahellil 52 


1 N umeqran n imeddahen. Asefru n Dawed. 

2 Yenna-t segga d-yusa Duwway Adumi yer Cawul 
u ixebbr-as belli Dawed ye Jna axxam n Aximalek. 

3 Mmayef i tetzuxed s cerr a lefhel, 
lemlahet n Rebbi ass yejmel tella. 

4 Axemmem nn-ek yetdebbar s lehlak d lebla, 
iles nn-ek yettebbi am uzzal, d axeddaj a yella. 

5 Tettectid ccerr f lxir, 
u tiserkas f tidet. 

6 T ettectid awalen n ukelleh, 
a yiles n lexdiJet. 

7 Amma a' t-irdem fell-ak Rebbi i dima, 

a cek-ittef, u a cek-ikkes sug exxam nn-ek, 
u si tmurt n yya yeddren a cek-iqleJ. 

8 Ad ezren iheqqiyyen, u ad agguden, 
u fell-as ad edsen. 

9 Ata ze Jma wergaz, igellan f tijerremt n wagel nn-es 
ijewwel f ljud f Rebbi ad i jemmel, 

yettya s wagel ag enheb. 

10 Ma d nee, am tzemmurt tezzizu, 
dug exxam n Rebbi tetwazzu, 

f rrehmet n Rebbi tjewwley tul i dima. 

11 A cek-hemdey dima f a y-tigid, 
a Rebbi, lamel d-ik igiy, 
xatrac, yer yya cek-iqerben tehlid. 



Ahellil 51 

1 N umeqqran n imeddahen, ahellil n Dawed. 

2 Yenna-t, segga id-yusa yer-s nnbi Natan bac at iluwwem, 
wern a^nay n Dawed yer Bat Cabe£. 

3 Hinn fell-a a Rebbi s rrehmet nn-ek, 

emha dnubat inu, d tameqrant lehnant nn-ek. 

4 Si lyeltet inu, jemla sired-ay, 
si dnub inu sezdeg-ay. 

5 Xatrac, ste^rfey s lyeltet inu a igiy, 
u dnub inu dima tmektiy. 

6 Di-k cek, a igiy dnub 

igiy ccerr zzat tittawin nn-ek, 

Amma, ad iseh lehkem nn-ek, 
fella ad iheqq wawal nn-ek. 

7 Hih, di lyeltet i d-luley, 

u lak dug ^eddis n yemma, d amednub i lliy. 

8 Embesseh, texsed, dug ul tidet a' y-tawed, 
u dug duf, Ihikmet a' y-tiged. 

9 Rucc-ay s waman, si dnub ad sfiy, 
sired-ay, kter temlel n wedfel ad welliy. 

10 seslay ssmah nn-ek, ad zhiy. 

si Iferhet a' terqes, lefrist i t-essehwned. 

11 Ur ttaqqal ca yer dnub inu, 
temhid gaj; lyeltat inu. 

12 Xelq-ay-d a Rebbi ul d azeddag, 
tigid-ay rruh ye^del dima d atrar. 

13 Zzat n udem nn-ek la y-tba^sd la y-tekkes, 
la ssrag ss-i rruh nn-ek imqeddes. 

14 S sslak nn-ek u^a-y-d azhay, 

u s rruh yesta^edden senned-ay. 

15 Ad ssne^tey i yya iyelten ibriden nn-ek ammek Nan, 
amma, imednab yer-k a d-wellan. 

16 A Rebbi ! Rebbi n sslak inu, 
smen^-ay, urssazzaley idammen, 

u ad isebbeh yiles inu s smah nn-ek yesta^en. 



17 A Sid-i, ig awalen deg imi inu, 
bac a' tesled ahmad seg iles inu. 

18 Ur tzehhid ca s tmeyrust yella uciy-ak-it, 
u s lu^et ittuseryayen la cek tettexsed-it. 

19 Timeyras n Rebbi, nehhenti d rruh inu i dellen, 
cek a Rebbi ur heqqer ca ul ig errzen. 

20 S lemlaht nn-ek, enthella di Sehyun, 

Sawed ebna i Lquds lehyud n leqrun. 

21 Ammidin, a tezhid s Iwe^dat n Iheqq ittuseryayen d tukkit ijemlen, 
u ad ssilin f tqerrabit nn-ek isejmiyyen. 



Ahellil 34 


1 Ahellil n Dawed, segga yiga iman nn-es d amehbul 
zzat n Abimalek, u ihawez-it. 

2 Ad ittubarek Yellu di kull zzman, 
ahmad nn-es deg mi inu dima. 

3 Tanefsit inu tehmed Yellu yeglan, 
ad sseyden imeyban u ad zhan. 

4 Eeddmet Yellu id-i, 

ism nn-es jmi£ a t-nessili. 

5 Ettrey Yellu, yu£a-y-d, 
ifukk-ay si ga£ tiwdi. 

6 Yya yetteqqlen yer-s ad fawen, 
ur sen-tebci^en xlas wudmawen. 

7 Nec agellan d ameybun £eyydey, u Yellu yesseyd-ay, 
u si lhemm inu ga£ isellek-ay. 

8 Lemlayka n Yellu yetgussa, 

yya t-ittaggwaden, u it-fukka-hen. 

9 Emditt, tezrem wag ehla Yellu, 

d amesgud wa at-yigin d amkan n wesduri. 

10 Aggudet Yellu kennwi a imqeddsen nn-es, 
xatrac yya t-ittaggwaden, era ur a hen-itxussa. 

11 Lak d yiran ssxussayen u tlazan, 

embesseh yya irezzun f Yellu, si lxir welli matta i hen-itxussan. 

12 Ayyat a tarwa inu a y-tesseydem, 
tiwdi n Yellu s yer-i a' tlemdem. 

13 Wi ctan tameddurt ikemlen, 
wig xsen a s-zzegren wussan, 
u di-sen ad izerr kan ag ehlan. 

14 Ad ittef imi nn-es f ccerr, 
d yiles nn-es f tserkas. 

15 Ad yig lxir, u cceir ad iba^ged fell-as, 
ad yerzu f lehna u ad yazzel wern-as. 

16 Tittawin n Yellu tgussant f iheqqiyyen, 

u imejjan nn-es i wgeyyed nn-sen ssyaden. 

17 Yellu yetnekkar yer icerriyyen, 



bac ad imha seng n tmurt lgerret nn-sen. 

18 I wgeyyed n iheqqiyyen, Yellu yesla, 
u ifukk-ihen si ddiq gag d lebla. 

19 Yellu yer yya mi ndurren wulawen yeqreb, 
u yetsellek yya yellan tanefsit nn-sen teyleb. 

20 Aheqqi, labas n lebla yetsab-it, 
embesseh ssi-s gag Yellu yetsellek-it. 

21 Ixsan nn-es gag fella-sen itgussa, 
lak d ict ssi-sen ur itrezza. 

22 Ccerr ineqq bab nn-es, 

yya inekkren aheqqi ad ttunakfen. 

23 Yellu ifedda ixdimen nn-es, 

u yya i t-ittigen d amkan n sedduri ur ttunakafen. 



Ahellil 23 


1 Ahellil n Dawed. 

Yellu d anilti inu, ur a yitxussa lak d qli. 

2 Di treqcin tizizawin, yessers-ay. 

U yer isaffen yehnan yettawi-ay. 

3 F ul yettekkes-ay lyelban. 

U yessgura-y, deg briden yehlan. 
d wad ccan n yism nn-es. 

4 Lak ma ugirey di tec^ibt n tiwdi. 

Ccerr ur tettaggwadey, xatrac cek idi. 

Tayrit d u^ukkwaz nn-ek ssedmanen-ay. 

5 Tessrusid-d zzati Imakelt yehlan, qadda n yeyrimen inu. 
Tdehhned s zzit ixf inu, u aqbuc inu yetyedder. 

6 D Ixir d lehnant a d-ittazzalen wern-ay, 
ussan ga z n tudert inu. 

U ad zedyey dug exxam n Yellu, 

Myir ma uqqan wussan inu. 



Ahellil 18 


1 N umeqran n imeddahen, Dawed axdim n Yellu, 
agellan yenna i Yellu awalen n uhellil aya, 

segga at-isellek Yellu seg ifassen n yegdawen nn-es gag 
u seg fus n Cawul, Yenna : 

2 Tectiy-cek a Yellu, legder inu ! 

3 Yellu lkaf inu, taqligt inu, imsellek inu ! 

Rebbi inu, azru inu, ani sdurayey iman inu ! 

Taseddarit inu, legder i y-ihman, amkan n tarewla inu ! 

4 Tgeyyadey, lhemd i Yellu ! 

U nee selkey seg egdawen inu. 

5 Ikerrafen n tmettant lwin-d fell-a, 

u lehmali ig treyyaben ssiggudent-ay jemla 

6 Ikerrafen n tendelt fella lwin-d, 
imendafen n tmettant zzat-i nesben-d. 

7 Di lehselt inu, d Yellu i nedhey, yer Rebbi geyydey. 
Sug exxam nn-es n ujenna, d awal inu ig tsella, 
ageyyed inu, yer imejji nn-es iwella. 

8 Mmala tamurt terjiji teggelfeg, 
ssas n idurar s wadda yezzegzeg, 
rjijin, si lyecc n Yellu i d-yusin. 

9 Si tenzar nn-es, iluff-ed uyamu, 
seg mi nn-es terg-ed lgafift theffu. 

Lellcent-d si-s terjin. 

10 Yedfes ijenwan u yers-ed, 

seddu n i darren nn-es tagut tyumm-ed. 

11 Yuli seng n ukerrub u yuffeg, 
dug adu yefferfer, yunneg. 

12 Yiga tallast i tufra, d nettat d amkan, 
ijellel yamu d aberkan; 

d asegna yecur d aman 

13 Si tfawet i beggsen, geddan-d isegniwen, 
akerra d tirjin i lehhben. 

14 Yellu yezher deg j enwan, 
yetwasel ssut n wa yeglan 



s ukerra d terjin yehman. 

15 Yuti-hen s ineccaben, 

s lebruq igerrmen iferzeg-ihen, 
ammin yessberbes-ihen. 

16 Isriren n waman banen, 
u ssisan n ddunit twafen, 
s uheyyeb nn-ek a Yellu, 

s zzef n wadu n tenzar nn-ek i yuccen. 

17 Yezzel-d fus nn-es s-ennej, yettef-ay 
Sug aman i gerrmen yesserg-ay 

18 Sug eyrim inu, imegder issemneg-ay, 

Si yya i y-inekkren, yya igedren fell-a ifukk-ay. 

19 Zedmen-d fell-a dug ass amenhus, 

Embesseh Yellu yezzel-ay-d fus. 

20 Yer listag yesserg-ay, 
xatrac yezha iss-i, ifukk-ay. 

21 Yellu, f tta£et inu, ijaza-y 

f tezdeg n ifassen inu yuca-y. 

22 Xatrac ttfey deg ebriden n Yellu, 
ur egsiy ca Rebbi. 

23 Leqwanen nn-es gag di lbal, ur giy. 

Si lusayat nn-es ur rgiy 

24 S lekmalt, id-es ugirey. 
si dnub iman inu hefdey . 

25 Yellu, ijaza-y f ttaget inu, 

u yezra tazdeg n ifassen inu. 

26 Tqerbed yer wa d-iqerben yer-ek. 

Tkemled id n wa ikemlen id-ek. 

27 Id n uzeddag d azeddag i tettilid, 

Embesseh, wa iferyen fella-s tluggid 

28 Yaxi, d cek ig sellken egdud si leyben, 
u tessrusid-ed imetkebbren. 



29 D cek a Yellu ag tbeggsen lefnar inu, 

Rebbi yessfaway tallasin inu. 

30 Iss-ek tmegriy f terbagt n imsellhen, 
u s Rebbi tnegzey lehyud i glayen. 

31 Abrid n Rebbi ikmel, 

awal n Yellu, d ashih yettugewwal fella-s, 
netta d taseddarit n yudan gag i ddurayen yer-s. 

32 Mmala, mand wa Rebbi, ma ur yelli d Yellu ? 
Mand wa d azru, ma ur yelli d Rebbi nn-ey. 

33 D Rebbi a y-ithezzmen s legder, 
u iwegga abrid inu yekmel. 

34 Iwegga-y idarren am yya n tedma xeffen u qedden, 
u yessbedd-ay di temzirin yeglayen. 

35 I wemnuyi yesselmad-ay ifassen, 

u i welway n tezyayt igedren igeddel-ay iyallen. 

36 Taseddarit n wemnag tettuced-ay, 
u fus nn-ek afusi yetgawan-ay, 
anethelli nn-ek iqeyyem-ay. 

37 Tessirawayed isurifen inu, 

dug ebrid ur tetrabalent tekgab inu. 

38 Deffrey iyrimen inu u tettfey-hen, 
ur d-twelliy kiss ma ssuqqiy-hen. 

39 Rezzey-hen, ur tqedden ad ekkren, 
tadun-ay seddu n idarren. 

40 S legder i wemnuyi tethezzamed-ay 

u seddu n idarren igdawen inu tessrekged-ay-d. 

41 Iyrimen inu fella tesserwaled-hen, 
yya i y-inekkren ssuqqayey-hen 

42 Ccaryaten, u ict ma yetfukka-hen, 
tlayan i Yellu, u ur a d-iwegga fell-asen. 

43 Am uyebbar i ttawin igegajen a' hen-rhiy, 
u am ulud n izuqaq, a' hen-ferdey. 

44 Seg nuyan n wegdud tessmenged-ay, 
u f yexf n lejnas tessersed-ay, 

u agdud i yidxan ixedm-ay. 



45 Segga ad eslen ism inu tadren-ay, 
tarwa n uberrani tzeqqalen-ay. 

46 Iberraniyyen wehnen, 

tragen-d terjijin si teqligin nn-sen. 

47 Ad yedder Yellu, u ad ittubarek, netta d azru inu, 
ccan i Yellu imsellek inu. 

48 D netta a y-issxelfen ttar, 

a y-ed-yugan igduden seddu n udar. 

49 Ay-ifukken seg eyrimen, 

u hernid, d cek a y-issilin f i^dawen, 
u a y-imenne£ sug ergaz idellmen. 

50 F amma a cek-hemdey a Yellu jar n lejnas, 
u ad yenniy i ism nn-ek. 

51 Netta yecuc rennu d ameqqran i wgellid nn-es, 
yessbeyyan-ed lemlahet nn-es i wa yetwameshen, 
i Dawed, u i tarwa nn-es i dima. 



Ahellil 3 


1 Ahellil n Dawed segga yerwel zzat n memmi-s Abcalum. 

A Yellu, iyrimen inu gerrmen labas ! 

Wa gerrmen yya d-itnekkaren yer-i. 

3 Eerrmen yya yeqqaren fella : "Ur as-iqqim ca n wemna£ yer Rebbi". 

4 Embesseh cek a Yellu d taseddarit inu, 
d cek a y-igin ccan u trefded ixf inu. 

5 T^eyyadey yer Yellu s ssut inu, 

u iwe££a-d fella sug edrar nn-es imqeddes. 

6 Embuzzley, ettsey. 

Ukiy, ekkrey, xatrac Yellu d tagidit inu (l^awal inu fell-ak). 

7 Ur ttaggwadey luluf n yudan, 
i d-yelwin fella f kull amkan. 

8 Ekker a Yellu, a Rebbi fukk-ay ssi-sen, 
d cek ig eaten i^dawen inu f imaggen, 
d cek ig rezzen tiymas n icerriyyen. 

A Yellu sslak at yer-k, barek agdud nn-ek. 

Ahellil 1 


1 D ames^ud wa yellan s yer icerriyyen ur ilmid, 
id n imednab ur itbedda dug ebrid, 

deg wammas n yya itmesxaren ur yetyima . 

2 Embesseh di ccari^t n Yellu, tettizhay-as 
u yettig-it zzat-s d id nniy d ass. 

3 Netta am tsetta tezzu ssma n terga, 
di Iweqt nn-es tessec-ay dima. 

Tiwerqet nn-es urtetlusu urtethugga, 
iselleh ga^ matta yiga. 

4 Icerriyyen xdan amma Man. 

Nehni am ukerfa dug wennar yettaglawan. 

5 Daydin mayef icerriyyen yer Yellu ur ittili yer-sen 
wemkan 

ammek imednab deg wammas n iheqqiyyen 
yehlan. 

6 Xatrac Yellu abrid n iheqqiyyen yezra, 

u abrid n icerriyenne, d twayidt f tgara. 



